Võnnu kihelkond

Võnnu kihelkond (lühend Võn; sks Kirchspiel Wenden) oli kihelkond ajaloolise Tartumaa lõunaosas ja Liivimaa kubermangus Tartu kreisis. Võnnu kirikukihelkond on asutatud 1220. aastatel. Kihelkonnas paiknes 17 mõisat – üks kirikumõis ning 11 rüütlimõisast peamõisat koos viie kõrvalmõisaga. Lisaks veel 14 karjamõisat. Ahja (Aya) rüütlimõis, fideikomiss Issaku (Issako) Kurista kõrvalmõis Kaagvere (Kawershof, varem Fyfhusen) rüütlimõis Kiidjärve (Kiddijerw) rüütlimõis Kriimani (Brinkenhof) rüütlimõis Kurista (Kurrista) rüütlimõis Kõnnu (Aya-Kondo) Rasina kõrvalmõis Leevi (Lewiküll) Vastse-Kuuste kõrvalmõis Lootvina (Lothwen, ka Alt-Lothwen) Vastse-Kuuste kõrvalmõis Mäksa (Mäxhof, varem Repefer) rüütlimõis, fideikomiss Poka (Heidohof, varem Nachtel ja Buckenhof) rüütlimõis, fideikomiss Rasina (Rasin) rüütlimõis Sarakuste (Sarrakus) rüütlimõis Tammepee (Tammepee) endine rüütlimõis Uue-Kastre ehk Kastre (Kaster, varem Warbeck) rüütlimõis, fideikomiss Vana-Kastre (Altenturm) rüütlimõis, hiljem Kaagvere kõrvalmõis Vastse-Kuuste (Neu-Kusthof) rüütlimõis Võnnu (Pastorat Wenden) kirikumõis Võnnu (Wendau, ka Wendohof) endine rüütlimõis Ahja vald (1866–1917) Kaagvere vald (1866–1896) Kastre-Võnnu vald (1866–1917) Kiidjärve vald (1866–1893) Kurista vald (1866–1892) Mäksa vald (1866–1917) Poka vald (1874–1892) Rasina vald (1866–1917) Sarakuse vald (1866–1893) Vastse-Kuuste vald (1866–1917) Võnnu kirikuvald (1866–1917) Ahja kalmistu Kastre kalmistu Kurista mõisa kalmistu Kurista õigeusu kalmistu Kärsa kirikuaed Lääniste kalmistu Mäksa mõisa kalmistu Pedaspää kalmistu Peravalla kalmistu Piirissaare luteri kalmistu Piirissaare õigeusu kirikuaed Piiri vanausuliste kalmistu Saare vanausuliste kalmistu Võnnu kalmistu Võnnu on olnud Eesti üks suurimaid ja rahvarohkemaid kihelkondi. Piirkond on rikkaliku ajaloo- ja kultuuripärandiga, mida on talletatud mitmesse muuseumisse, peamiselt Eesti Kirjandusmuuseumisse ja Eesti Rahva Muuseumisse. Eesti Rahva Muuseumisse on Võnnu kihelkonnast kogutud materjale peamiselt 20. sajandist, kokku ligi 4000 säilikut, millest esemeid on umbes 1/8 (arvuliselt 532), jooniseid 1/10, ülejäänud on fotod ja käsikirjalised materjalid. Kuigi kihelkond on asunud muuseumile lähedal, pole piirkonnas palju kogumas käidud. Siiski on Võnnu kihelkond muuseumi kogudes väärikalt kajastatud. Pindalalt suure Võnnu kihelkonna ala on tänapäeval jaotatud peamiselt Tartu maakonna Kastre valla ja Põlva maakonna Põlva valla vahel. Kihelkonnakeskus ja üle poole aladest asuvad Tartu maakonnas, lõunapoolne osa Põlva maakonnas. 14. aprillil 2009 avas president Toomas Hendrik Ilves esimesed kihelkonnapiiride tähised Tartu–Räpina–Võru maanteel Luunja sillal Tartu-Maarja ja Võnnu kihelkonna piiril. Sellega tähistati Eesti Rahva Muuseumi 100. aastapäeva. 20. augustil 2000 toimus I Võnnu kihelkonnapäev, mida korraldas laulu- ja mänguselts Lõoke. Kihelkonnapäeval toimus jumalateenistus ja kontsert Võnnu kirikus, erinevad ajaviited ja simman peoplatsil. Välja pandud oli raamatu- ja käsitöönäitus. II Võnnu kihelkonnapäeva, millega tähistati 190 aasta möödumist Võnnu kihelkonnakooli asutamisest, peeti 19. augustil 2001. Toimus nõupäev omaalgatusest, kontsert-jumalateenistus, kodulookonverents, kontsert kiigeplatsil, sportlikud ja uued ajaviited, simman. Sai tutvuda näitustega kooliraamatutest ja kihelkonnakooli ajaloost. III Võnnu kihelkonnapäev toimus 18. augustil 2002. Toimus kontsert-jumalateenistus, kodulookonverents, laste meisterdamistoad, tegevused kiigeplatsil, foto- ja raamatunäitus. Kihelkondlike sidemete tugevdamiseks otsustati järgmised kihelkonnapäevad pidada Võnnust väljaspool. Nii toimus 2003. aastal IV Võnnu kihelkonnapäev Järvseljal, 2004. aastal V kihelkonnapäev Ahjal, 2005. aastal VI kihelkonnapäev Mäksa valla keskuses Mellistes ja 2006. aastal VII kihelkonnapäev Haaslava vallas Kurepalus. Võnnu kihelkond Eesti mõisaportaal (vaadatud 2. märts 2012) Võnnu kihelkond Eesti Rahva Muuseum (vaadatud 2. märts 2012) "Tartu-Maarja ja Võnnu kihelkonna piirid saavad tähised" Uus Eesti, 8. aprill 2009 Seltsi tegevuse uus algus Laulu- ja mänguseltsi Lõoke koduleht (vaadatud 2. märts 2012) Büsching, Anton Friedrich (1773). Magazin für die neue Historie und Geographie: IX. Land-rolle des Herzogthums Liefland vom Jahr 1765. Halle: Johann Jacob Curt. Lk 385. Hupel, August Wilhelm (1782). Topographische Nachrichten von Lief- und Ehstland. Dritter und lelzter Band. Riga: zu finden bey Johann Friedrich Hartknoch. Lk 256–258. Noppel, Grigori 2018. Ajalooline traditsioon Võnnu kihelkonnast 1929. aasta suvel Eesti Kirjandusmuuseum. Folkloristika osakonna e-raamat. Rootsmäe, Lemming; Rootsmäe, Ilse 2016. Võnnu kihelkonna kohanimed ja minevik. (Kalla, Urmas, toim.) (Eesti Rahvaluule Arhiivi toimetused 34.) Tartu–Võru: Eesti Kirjandusmuuseumi Teaduskirjastus, Võru Instituut. Tilk, Alo 2018. Ajalooline traditsioon Tartu maakonnas, Võnnu kihelkonnas 1929. a suvel Eesti Kirjandusmuuseum. Folkloristika osakonna e-raamat. Eduardt Philipp Körber. Võnnu kihelkonna ajalugu 400-1835